OT-64

OT-64 SKOT (,  'vidutinis ratinis šarvuotasis transporteris') – amfibinis šarvuotasis transporteris (su 8×8 važiuokle), 1959 m. sukurtas bendromis Lenkijos ir Čekoslovakijos pastangomis.

Istorija 
OT-64 buvo sukurtas pakeisti pusiau vikšrinį OT-810, kuris buvo beveik identiškas vokiškam Antrojo pasaulinio karo laikų šarvuotajam transporteriui SdKfz 251. Pirmasis prototipas buvo pagamintas 1959 m. 1961 m. buvo pagaminta pirma bandomoji serija. 1963 m. spalį šiuos šarvuočius ėmė gaminti gamykla Fabryka Samochodów Ciężarowych (Liublinas, Lenkija). Čekoslovakija tiekė variklius, transmisijas, pakabas ir ašis. Variklius gamino Tatra, pusiau automatines transmisijas – kompanija Praga. Šarvuotą korpusą ir ginklus gamino Lenkijoje.

1964 m. pirmi pagaminti šarvuočiai imti tiekti Lenkijos liaudies armijai ir Čekoslovakijos liaudies armijai. Tiek Čekijos, tiek Lenkijos kariuomenės tebenaudoja nemažai šių šarvuočių, nors palaipsniui juos keičia naujesniais modeliais. Pvz., Čekijos kariuomenėje juos ketino visiškai pakeisti 2007-2012 m.

Konstrukcija 
OT-64 sukūrimas buvo atsakas į pasirodžiusį tarybinį BTR-60:
 Skirtingai nuo šio OT-64 turėjo variklį dyzelį (BTR-60 – benzininį variklį), kas mažino gaisro pavojų ir didino veikimo nuotolį.
 Kitas didelis pranašumas buvo visiškai šarvuotas kovos ir desanto skyrius. BTR-60 šarvuotis turėjo desanto skyrių be stogo. Viršus galėjo būti uždengiamas brezentu.
 Į OT-64 buvo įeinama pro galines dvigubas duris. Į BTR-60 įlipama per atvirą viršų. o BTR-60PB – pro liukus viršuje.
 OT-64 plaukimo varytuvas yra du gale esantys sraigtai. BTR-60 varomas vandenmečiu.
OT-64 buvo plaukiojantis ir tinkamas gabenti lėktuvais. Šarvuočiai turi apsaugos nuo masinio naikinimo ginklų sistemą, naktinio matymo įrangą, centralizuotą visų ratų padangų slėgio valdymo sistemą.

Buvo gaminami keli OT-64 variantai. Pvz., kai kurie OT-64 buvo pritaikyti oro erdvės gynybai,. Prieštankiniai OT-64 buvo ginkluoti PTVR AT-3 Sagger.

Variantai

Čekoslovakija 

 OT-64 – Pradinis variantas, šarvuotasis transporteris. Pirmieji modeliai buvo neginkluoti, vėliau juos apginklavo ant gembių įtaisytas 7,62 mm lengvaisiais ar 12,7 mm sunkiaisiais DŠK 1938/46 kulkosvaidžiais. Šie variantai Vakaruose buvo žinomi kaip atitinkamai kaip OT-64A ir OT-64B. Kai kurie 12,7 mm DŠK kulkosvaidžiais ginkluoti OT-64B apie kulkosvaidžio stovą turėjo apsaugą iš šarvinių plokščių.
 OT-64 su mažu bokšteliu nuo OT-65A. Ginkluotas suporintais kulkosvaidžiais ir neturi 82 mm prieštankinio granatsvaidžio T-21 Tarasnice.
 DTP-64 (dilna technicke pomoci) – remontinis variantas su buksyravimo kabliais, suvirinimo įranga ir rankiniu kranu (keliamoji galia 1 tona).
 DTP-64/M subvariantas – mechanizuotųjų pėstininkų daliniams,
 DTP-64/T subvariantas – tanku daliniams.
 OT-64 ZDRAV ar ZDR-64 (zdravotni): sanitarinis.
 OT-64A – pagerintas variantas su BPU-1 bokšteliu nuo tarybinio žvalgybinio šarvuočio BRDM-2. Bokštelis ginkluotas 14,5 mm KPVT stambaus kalibro ir 7,62 mm suporintu PKT kulkosvaidžiu. Vakarų šaltiniuose šis variantas dažnai buvo vadinamas OT-64C. 10-o dešimtmečio pabaigoje dalyje šio modelio šarvuočių vietoje bokštelio įtaisė gembinį kulkosvaidį. Ši šarvuočių versija buvo skirta taikdarių misijoms. OT-64A modelis tapo baze keliems vadų šarvuočių (valdymo šarvuočių) variantams (velitelsko štábní obrněný transportér), kurie turėjo po kelias radijo stotis, 1 kW galios generatorių ir antenų stiebą:
 VSOT-64/R2 R102 – neginkluotas ryšių ir valdymo šarvuotis.
 VSOT-64/R2 R105 – neginkluotas ryšių ir valdymo šarvuotis.
 VSOT-64/R2 R108 – neginkluotas ryšių ir valdymo šarvuotis.
 VSOT-64/R2M – ryšių ir valdymo šarvuotis su OT-64A bokšteliu.
 VSOT-64/R3 – neginkluotas ryšių ir valdymo šarvuotis.
 VSOT-64/R3MT – neginkluotas ryšių ir valdymo šarvuotis.
 VSOT-64/R4MT – neginkluotas ryšių ir valdymo šarvuotis.
 VSOT-64/R4RT – neginkluotas ryšių ir valdymo šarvuotis.
 OT-64A su PTVR leistuvais bokštelio šonuose.
 OT-64Asu nauju bokšteliu, užtikrinančiu didesnį vamzdžių pakėlimo kampą. Panašus į Lenkijos SKOT-2AP.
 OT-93 – Eksportinė OT-64A versija, kuriame originalus bokštelis pakeistas į bokštelį nuo OT-65 (BRDM-1) ar OT-62B. Ginkluotė – vienas 7,62 mm kulkosvaidis.
 Cobra – ratinė pėstininkų kovos mašina su nauju bokšteliu, ginkluotu 30 mm patranka 2A42. Nebuvo gaminami.

Lenkija 

 SKOT-1 – ankstyvasis neginkluotas modelis, panašus į pirmuosius OT-64.
 SKOT-1A – SKOT-1 su antstatu desanto skyriaus priekinėje dalyje. Antstatas turi didelį liuką su dviejų dalių dangčiu.
 SKOT R-3 – neginkluotas vadovavimo šarvuotis, naudotas pulko ir aukštesnių vadų. Turi 4 radijo stotis, 1 radijo imtuvą, 1 mikrobangų radiorelinę stotį ir 1 radiotelefoną. Šarvuočio įguką sudaro 7 kariai.
 SKOT R-3M – neginkluotas ryšių ir valdymo šarvuotis inžineriniams daliniams.
 SKOT R-3Z – SKOT R-3 su modernizuota radijo įranga, turinčia antrą radijo relinę stotį.
 SKOT R-4 – neginkluotas valdymo šarvuotis, naudotas divizijų ir armijų vadų. Turi 4 radijo stotis, 3 radijo imtuvus ir 3 radijo telefonus.
 SKOT-WPT (wóz pogotowia technicznego) – techninės pagalbos šarvuotis su lengvu kranu.
 SKOT S-260 Art (artyleryjski) – pabūklų vilkimo ir šaudmenų pervežimo šarvuotis minosvaidžių ir prieštankiniams daliniams.
 SKOT S-260 Inż (inżynieryjny) – su prieštankinių minų stovais, naudotas vilkti mechaninius minuotuvus ar išminuotuvus.
 SKOT-2 – SKOT-1A su gembiniu kulkosvaidžiu prie antstato liuko. Buvo naudojami dviejų modelių kulkosvaidžiai – 7,62 mm lengvieji kulkosvaidžiai (pradžioje SGMT, vėliau – PKT) ar 12,7 mm DŠK 1938/46 sunkieji kulkosvaidžiai. Abipus kulkosvaidžio gembinio įtaiso apsauginės šarvinės plokštės.
 SKOT-2A – Modelis su BRDM-2 bokšteliu, sukurtas 7-o dešimtmečio pabaigoje. Bokštelis kūginis, ginkluotas suporintais 14,5 mm KPVT ir 7,62 mm PKT kulkosvaidžiais. Parvežamų kareivių skaičius sumažintas nuo 18 iki 10. Vakarų šaltiniuose šis modelis dažnai vadinamas OT-64C.
 SKOT 2AM – SKOT-2A variantas, ginkluotas PTVR 9M14 Maliutka (AT-3 Sagger) leistuvais bokštelio šonuose. Leistuvai buvo pridengti šarvinėmis plokštėmis ar vieliniu tinklu. Vakaruose šis variantas buvo vadinamas OT-64C(1A).
 SKOT R-2 – vadovavimo šarvuotis, naudotas batalionų ir pulkų vadų. Turi 4 radijo stotis: R-112, R-113 ir 2 R-105. Šarvuočio įgula – 7 kariai.
 SKOT R-2AM – neginkluotas ryšių ir ugnies valdymo šarvuotis artilerijos daliniams.
 SKOT R-2M – ryšių ir valdymo šarvuotis su SKOT-2A bokšteliu.
 SKOT R-6 – neginkluotas ryšių ir valdymo šarvuotis.
 SKOT-2AP – variantas us nauju priešlėktuviniu WAT bokšteliu, ginkluotu 14,5 mm kulkosvaidžiu. Bokštelio kulkosvaidis turi aukštesnį vamzdžio pakėlimo kampą, todėl tinka šaudyti į oro taikinius. Bokštelis turi naują CGS-90 taikiklį. Vakaruose vadintas OT-64C(2).
 KTO WR-02 Ryś (KTO reiškia  'ratinis transporteris šarvuotasis';  'lūšis') – labai perdirbtas variantas su IVECO Cursor 8 varikliu. Nodelis sukurtas 5-ojo Karinio mechanikos instituto Poznanėje.
 KTO WR-02 Ryś-2 – eksportinis KTO WR-02 Ryś variantas.

Naudotojai

Kariniai naudotojai 

  – 151 šarvuotieji transporteriai OT-64, ginkluoti gembiniais kulkosvaidžiais (įtvirtintais ant gembių), ir 75 OT-64A (su BRDM-2 bokšteliais), užsakyti Čekijoje 1993 m., pristatyti 1994–1995 m. Currently 150 are in service.
  – 9 OT-64A (su BRDM-2 bokšteliais), užsakyti Slovakijoje 1993 m., pristatyti 1994 m. Anksčiau buvo Slovakijos kariuomenės ginkluotėje.
  – 26 šarvuotieji transporteriai OT-64, ginkluoti gembiniais kulkosvaidžiais. Užsakyti Čekijoje 1994 m., pristatyti 1994 m. Anksčiau buvo Čekijos kariuomenės ginkluotėje. Manoma, dabar jų turi apie 40.
  – 28 OT-64 ginkluotėje buvo 2008 m. sausį. Planuota juos pakeisti naujesniais modeliais 2007–2012 m.
  – 
  – 200 OT-64A (su BRDM-2 bokšteliais) užsakyti Čekoslovakijoje 1968 m. ir pristatyti 1969–1970 m. Dabar ginkluotėje yra apie 300 vienetų.
  – 300 OT-64A (su BRDM-2 bokšteliais) užsakyti Čekoslovakijoje 1969 m. ir pristatyti 1971–1974 m.
  – 50 OT-64A (su BRDM-2 bokšteliais) užsakyti Čekoslovakijoje 1973 m. ir pristatyti 1974 m.
  – 95 OT-64A (su BRDM-2 bokšteliais) užsakyti Čekoslovakijoje 1968 m. ir pristatyti 1968–1970 m.
  – 8 OT-64A (su BRDM-2 bokšteliais) užsakyti Čekijoje in 2007 m. ir pristatyti 2008 m. Anksčiau buvo Čekijos ginkluotėje. Juos naudojo Nepalo kontingentas JTO pajėgose Sudane.
  – 6 OT-64A (su BRDM-2 bokšteliais) užsakyti Slovakijoje 1993 m. ir pristatyti 1993, Anksčiau buvo Slovakijos ginkluotėje.
  – Nuo 10-to dešimtmečio pradžios šarvuotieji transporteriai SKOT palaipsniu išimami iš Lenkijos kariuomenės ginkluotės. Dabar dar likę apie 300–400 vienetų, daugiausia vadų variantai (R-2AM/AMT artilerijos daliniuose bei R-3M kituose daliniuose), taip pat inžineriniai bei mokomieji. SKOT keičiami į KTO Rosomak. 2005 m. kariuomenėje buvo likę 110 SKOT modelio šarvuotųjų transporterių ir jų modifikacijų.
  – 10 OT-64 su gembiniais kulkosvaidžiais užsakyti Slovakijoje 1993 m. ir pristatyti 1994 m. Anksčiau buvo Slovakijos ginkluotėje.
 
  – Vadų šarvuočiai OT-64 SKOT bazėje.
  – 40 OT-64A (su BRDM-2 bokšteliais) užsakyti Čekoslovakijoje 1969 m. ir pristatyti 1970.
  – 300 OT-64A (su BRDM-2 bokšteliais) užsakyti Čekoslovakijoje 1976 m. ir pristatyti 1977–1979.
  – 36 OT-64A (su BRDM-2 bokšteliais) užsakyti Čekoslovakijoje 1967 m. ir pristatyti 1968 m.
  – 100 OT-64A (su BRDM-2 bokšteliais) užsakyti Čekijoje 1994 m. ir pristatyti 1995 m. Anksčiau buvo Čekijos ginkluotėje, prieš pristatant modernizuoti iki OT-93 standarto. 18 OT-64A (su BRDM-2 bokšteliais) užsakyti Čekijoje 1996 m. ir pristatyti 1999 m. Anksčiau buvo Čekijos ginkluotėje, prieš pristatant modernizuoti iki OT-93 standarto. 12 OT-64 su gembiniais kulkosvaidžiais užsakyti Slovakijoje 1999 m. ir pristatyti 1999 m. Anksčiau buvo Slovakijos ginkluotėje.

Buvę naudotojai 
  – Atiteko Čekijai ir Slovakijai.
  – 200 OT-64A (su BRDM-2 bokšteliais) užsakyti Čekoslovakijoje 1980 m. ir pristatyti 1981 m. Visi sunaikinti ar išardyti.

Civiliai naudotojai 

 Bent du šarvuočiai SKOT Čekijoje ir 1 Lenkijoje buvo perdaryti į priešgaisrinius šarvuočius.
 Daug SKOT Lenkijoje ir Čekijoje buvo parduoti privatiems asmenims, kurie su nuosavais šarvuočiais dalyvauja karinių dalykų mėgėjų susitikimuose. Čekijoje kai kurie privatūs OT-64 turi numerių lenteles ir gali važinėti viešais keliais.

Nuorodos 

Šarvuočiai
Čekijos ginkluotosios pajėgos
Lenkijos ginkluotosios pajėgos